Държавен вестник, бр. 63, 2014 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  63
в желанието си да задълбочат сътрудни­
чеството в областта на морското търговско 
корабоплаване на основата на принципа на 
свобода на транспорта,
се договориха за следното:
Член 1
За целите на тази Спогодба:
1. Терминът „корабоплавателна компания на 
Договарящите се страни“ означава корабопла­
вателна компания, чието седалище се намира 
на територията на една от Договарящите се 
страни и е регистрирана или установена в 
съответствие с законодателството на тази 
страна.
2. Терминът „кораб на една от Договарящите 
се страни“ означава всеки кораб, регистриран 
в съответствие с нейното законодателство и 
плаващ под знамето на тази страна, както и 
всеки чартиран кораб. Този термин не включва 
военните и другите кораби, експлоатирани с 
нетърговски цели, а също и хидрографски­
те, научноизследователските и риболовните 
кораби.
3. Терминът „чартиран кораб“ означава всеки 
кораб, който е регистриран в трета държава 
в съответствие с нейното законодателство 
и плаващ под знамето на тази държава и е 
експлоатиран от физическо или юридическо 
лице на една от Договарящите се страни 
съгласно нейното законодателство. Този тер­
мин не включва военните и другите кораби, 
експлоатирани с нетърговски цели, а също и 
хидрографските, научноизследователските и 
риболовните кораби.
4. Терминът „член на екипажа“ означава 
капитана или всяко друго лице, което е вклю­
чено в екипажния списък и което по време 
на рейса изпълнява задължения на борда на 
кораба, свързани с неговата експлоатация, 
поддръжка или обслужване.
5. Терминът „компетентни органи“ означава 
за Република България – Министерството на 
транспорта, информационните технологии и 
съобщенията, а за Алжирската демократична 
и народна република – Министерството на 
транспорта.
Член 2
Тази Спогодба се прилага на територията на 
Република България и на територията на Ал­
жирската демократична и народна република.
Член 3
Сътрудничеството между Договарящите 
се страни в областта на морското търговско 
корабоплаване се основава на принципите на 
свободата на морското търговско корабопла­
ване, зачитането на националния суверени­
тет и взаимните интереси. Договарящите се 
страни ще се въздържат от предприемането на 
действия, които биха могли да бъдат в ущърб 
на международното корабоплаване.
Член 4
Договарящите се страни ще насърчават 
сътрудничеството между техните корабопла­
вателни компании, морски агенции и служби, 
които осъществяват дейност в областта на 
морския транспорт в техните държави.
Член 5
1. Договарящите се страни се съгласиха:
а) да насърчават участието на корабоплава­
телни компании на Договарящите се страни 
в морски превози между пристанищата на 
техните държави;
б) да си сътрудничат при отстраняването на 
препятствия, които биха могли да затруднят 
развитието на морските транспортни услуги 
между пристанищата на техните страни;
в) да не препятстват извършването на 
морски транспортни услуги от корабите на 
една от Договарящите се страни между прис­
танищата на другата Договаряща се страна и 
пристанищата на трети страни;
г) да прилагат съответните международни 
инструменти, които се отнасят до морска­
та безопасност и сигурност, опазването на 
морската среда от замърсяване, както и до 
условията на живот и труд на морските лица 
на борда на кораба.
2. Разпоредбите на алинея 1 на този член 
не засягат правото на корабите на трети 
страни да участват в морските транспортни 
услуги между пристанищата на Договарящите 
се страни. 
Член 6
1. Всяка от Договарящите се страни пре­
доставя на корабите на другата Договаряща се 
страна, участващи в международните морски 
превози, същия режим както на собствените 
си кораби по отношение на свободния достъп 
до пристанищата, начисляването на прис­
танищни такси и налози, използването на 
пристанищата за товарене и разтоварване на 
товари и слизането и качването на пътници.
2. Разпоредбите по алинея 1 на този член:
а) не се прилагат за пристанищата, затво­
рени за чуждестранни кораби;
б) не се прилагат по отношение на дей­
ностите, които всяка от Договарящите се 
страни резервира за своите корабоплавателни 
компании и агентийски фирми, като каботаж, 
спасителни операции и влачене;